1o Γυμνάσιο Ηλιούπολης

19.03.2020

Νεοελληνική Γλώσσα Γ’ Γυμνασίου Τάξη Γ4

Ζιάκα Γεωργία

Επαναληπτικές Ασκήσεις

* Στις παρακάτω περιόδους, αφού βρείτε τις πλάγιες ερωτηματικές προτάσεις, να προσδιορίσετε αν είναι ολικής ή μερικής αγνοίας και να αναφερθείτε στον συντακτικό τους ρόλο:

1. Δεν ξέρω αν θα βγούμε ζωντανοί από αυτήν την περιπέτεια.
2. Καταλαβαίνω πολύ καλά πώς νιώθεις.
3. Αμφιβάλλω αν κατάλαβε κανείς τις πραγματικές προθέσεις του.
4. Αυτό δεν καταλαβαίνω, γιατί ενήργησαν με αυτόν τον τρόπο.
5. Δεν είναι βέβαιο αν το φορτίο θα φτάσει έγκαιρα στον προορισμό του.
6. Είναι ανεξήγητο πού βρήκαν τόσα χρήματα.
7. Κοιμόταν και ξυπνούσε με την ίδια έγνοια, πώς θα έβρισκε τα χρήματα για το δάνειο.

* Να μετατρέψετε τον ευθύ λόγο σε πλάγιο, αφού τον εξαρτήσετε από το ρήμα που δίνεται σε παρένθεση:

1. Να φύγεις αυτήν τη στιγμή. (Του ζήτησε)
2. Δε θα μπείτε μέσα.(Μας απαγόρευσαν).
3. Πόσο θα μου στοιχίσει ένα τέτοιο ταξίδι; (Αναρωτιέμαι)
4. Να κάνεις αυτό που θέλεις εσύ. (Τον συμβούλεψε)
5. Εγώ ήμουν υπεύθυνος για την αναστάτωση που προκλήθηκε. (Παραδέχτηκε)
6. Θα έρθω οπωσδήποτε αύριο. (Μου υποσχέθηκε)
7. Ποιος σ’ έστειλε εδώ; (Με ρώτησε)
8. Φοβάμαι μήπως με διώξουν από τη δουλειά. (Μου εκμυστηρεύτηκε)

* Βρείτε τη σημασία των μεταφορικών εκφράσεων και σχηματίστε προτάσεις:

1. Ξεκαθάρισα τη θέση μου.
2. Δεν ιδρώνει τ’ αυτί του.
3. Κόλλησε το μυαλό μου.
4. Έχω καθαρή τη συνείδησή μου.
5. Δεν επιδέχεται θεραπεία.
6. Στηρίζεται σε γερές βάσεις.
7. Έκανε την επανάστασή του.